Page:O tell me the way for to woo.pdf/5

5 Gif they should nick you wi’ this trick,

Ne’er break your heart and a' that;

Just glowr about, you'll find ane out,

Will ease your pain and a’ that.

And a' that, and a‘ that,

Your sighs and sabs, and a‘ that;

Sae never pine about a quean,

There’s plenty yet for a’ that!

He is a fool wha maks’t a rule

Ne’er for to wed and that,

Whan ance a lass to him proves fause,

But taks to bed and a’ that.

And a' that, and a' that,—

Nae doctor’s drugs and a' that,

Will ever prove a cure for love,

Like kiss again and a' that!

Gif I can find ane to my mind,

My heart and hand and a‘ that,

Te her I’ll gie baith frank and free,—

They’re my delight for a' that;

For a‘ that, and a’ that;

They’re dear to me for a‘ that ;

I loo them still, and ever will,

Tho’ ane did jilt and a‘ that.

DAINTIE DAVIE.

lasses fain wad hae frae me

A sang to keep them a' in glee,

While ne’er a ane I hae to gie,

But only Daintie Davie.